GLOBAL ลุ้นกำไร Q1 ทำนิวไฮแตะ 1.01 พันลบ. รับไฮซีซั่-เปิดสาขาใหม่หนุน
GLOBAL ลุ้นกำไรไตรมาส 1 ทำนิวไฮแตะ 1.01 พันลบ. รับไฮซีซั่นค้าปลีกวัสดุก่อสร้าง-เปิดสาขาใหม่หนุน แนะซื้อเป้า 28 บาท
GLOBAL ลุ้นกำไรไตรมาส 1 ทำนิวไฮแตะ 1.01 พันลบ. รับไฮซีซั่นค้าปลีกวัสดุก่อสร้าง-เปิดสาขาใหม่หนุน แนะซื้อเป้า 28 บาท
18 เม.ย. 2565

บล.เคทีบีเอสที ระบุในบทวิเคราะห์ (18 เม.ย.2565) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL แนะนำซื้อ เป้า 28.00 บาท คาดว่ากำไรในไตรมาส 1/2565 จะทำสถิติสูงสุดใหม่ที่ 1.01 พันล้านบาท หนุนโดย 1) รายได้ที่ 1.02 หมื่นล้านบาท จากการกลับเข้าสู่ high season ของค้าปลีกวัสดุก่อสร้าง และการเปิดสาขาใหม่เพิ่มอีก 3 สาขา เทียบช่วงเดียวกันของปีก่อน
นอกจากนี้ SSSG ยังเติบโตได้ดีที่ราว โต 6-7% เทียบช่วงเดียวกันของปีก่อน 2)ด้าน GPM คาดทรงตัวที่ 25.5% ทั้งนี้ รัฐบาลหยุดอุ้มราคาน้ำมันอาจเริ่มมีผลกระทบต่อค่าการขนส่งไตรมาส 2/2565 คาดกำไรสุทธิปี 2565 อยู่ที่ 3.49 พันล้านบาท (โต4% เทียบช่วงเดียวกันของปีก่อน) หลักๆ หนุนโดยรายได้ที่ 3.68 หมื่นล้านบาทเติบโต 10% เทียบช่วงเดียวกันของปีก่อน จาก 1) โดยบริษัทยังคงแผนขยายสาขาในปีนี้ที่ 7 สาขาในประเทศและอีก 7 สาขาต่างประเทศ 2) ราคาเหล็กอยู่ในระดับสูง ปัจจุบันอยู่ที่ 155 เหรียญต่อตัน ปรับตัวขึ้นมา 39% YTD และ 3) คาดบริษัทสามารถ maintain GPM เฉลี่ยทั้งปีได้ที่ 25.5%
โดยราคาหุ้น Outperform SET +2%/+14% ใน 1 และ3 เดือนที่ผ่านมา ทั้งนี้ยังชอบ GLOBAL และแนะนำ “ซื้อ” จากการผลประกอบการในไตรมาส 1/2565 ที่จะทำสถิติสูงสุดใหม่ และราคาเหล็กที่ยังยืนได้ในระดับสูง นอกจากนี้ คาดว่าใน long-term ผลการดำเนินงานจะยังเติบโตได้ต่อเนื่องจากแผนการขยายสาขาที่ aggressive มากขึ้น 7-8 สาขา/ปีในประเทศและอีก 7-8 ต่อปีต่างประเทศ